Histoire générale de Languedoc
'Histoire générale de Languedoc est opus historicum de regione magna Francica Latine "Occitania", Francogallice Languedoc appellata. Quod opus saeculo XVIII a Benedictinis Claudio Devic et Iosepho Vaissète confectum minoribus curis ab Alexandro Du Mège saeculo XIX medio recensum est, mox autem, suadente Eduardo Privat librario Tolosano, a cohorte eruditorum editum et ad summam utilitatem auctum. Documentorum et narrationum antiquarum textus completos praebet, e quibus nonnulla in libris manu scriptis legebantur usque ad Revolutionem Francicam servatis sed hodie deperditis.